CELEX: C2004/190/11
Language: et
Date: 2004-07-24 00:00:00
Title: Kohtuasi C-214/04: Hagi, mille Euroopa Ühenduste Komisjon esitas 19. mail 2004. aastal Itaalia Vabariigi vastu

24.7.2004   
            
            
               ET
            
            
               Euroopa Liidu Teataja
            
            
               C 190/6
            
         
      HAGI, mille Euroopa Ühenduste Komisjon esitas 19. mail 2004. aastal Itaalia Vabariigi vastu
   (Kohtuasi C-214/04)
   (2004/C 190/11)
   Euroopa Ühenduste Kohus on saanud 19. mail 2004. aastal hagi Itaalia Vabariigi vastu, mille on esitanud Euroopa Ühenduste Komisjon, mida esindavad õigusnõunikud Ulrich Wölker ja Antonio Aresu.
   Hageja palub Euroopa Kohtul:
   
               —
            
            
               tuvastada, et Itaalia Vabariik, hoides käesoleva ajani kehtivana seadust, mis lubab Euroopa Parlamendi ja nõukogu 29. juuni 2000. aasta määruse (EÜ) nr 2037/2000 (1) osoonikihti kahandavate ainete kohta artikli 5 lõikes 3 sätestatud piirmäärasid ja tingimusi ületades olemasolevates tuletõrjesüsteemides kasutada osaliselt halogeenitud klorofluorosüsivesinikke, on rikkunud sellest sättest tulenevaid kohustusi;
            
         
               —
            
            
               jätta kohtukulud Itaalia Vabariigi kanda.
            
         Õiguslikud alused ja peamised argumendid
   Komisjon väidab, et keskkonnaministri 3. oktoobri 2001. aasta määruses sätestatud erandid kohalduvad mitmetel juhtudel, mis ei ole kaetud määruses (EÜ) nr 2037/2000 sätestatud eranditega, ja seega on nende erandite rakendusala tunduvalt laiem nimetatud määrusega lubatust. Itaalia õigusnormid ei ole vastavuses ühenduse õigusega osas, millega lubatakse määrusega (EÜ) nr 2037/2000 hõlmamata juhtudel kasutada tuletõrjesüsteemides osaliselt halogeenitud klorofluorosüsivesinikke (HCFC).
   
      (1)  EÜT L 244, 29.9.2000, lk 1